Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätökseksi eurooppalaisen tutkimusalueen toteuttamista tukevasta Euroopan yhteisön monivuotisesta tutkimuksen, teknologian kehittämisen ja esittelyn kuudennesta puiteohjelmasta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2002/0284 lopull. - COD 2001/0053 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖKSEKSI eurooppalaisen tutkimusalueen toteuttamista tukevasta Euroopan yhteisön monivuotisesta tutkimuksen, teknologian kehittämisen ja esittelyn kuudennesta puiteohjelmasta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2001/0053 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖKSEKSI eurooppalaisen tutkimusalueen toteuttamista tukevasta Euroopan yhteisön monivuotisesta tutkimuksen, teknologian kehittämisen ja esittelyn kuudennesta puiteohjelmasta 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto parlamentin ehdottamista 34 tarkistuksesta. 2. Asiakirjan tausta Komissio antoi ensimmäisen ehdotuksensa (EY ja EURATOM) 21. helmikuuta 2001 [KOM(2001) 94 lopullinen 2001/0053 (COD)]. Euroopan parlamentti antoi ensimmäisen käsittelyn lausuntonsa 14. marraskuuta 2001 ja esitti komission ehdotukseen (EY) 319:ää tarkistusta. Komissio antoi muutetun ehdotuksensa 22. marraskuuta 2001. Komissio hyväksyi kokonaan tai osittain useimmat parlamentin ehdottamista tarkistuksista. Neuvosto saavutti 10. joulukuuta 2001 poliittisen yhteisymmärryksen yhteisestä kannasta ja vahvisti sen virallisesti 28. tammikuuta 2002. Komissio kannatti neuvoston yhteistä kantaa 30. tammikuuta 2002 antamassaan tiedonannossa. Parlamentti vastaanotti neuvoston yhteisen kannan 7. helmikuuta 2002 ja aloitti toisen käsittelyn. Asiasta vastaava parlamentin valiokunta (teollisuus-, ulkomaankauppa-, tutkimus- ja energiavaliokunta, ITRE) ehdotti 13. toukokuuta 2002 34:ää kompromissitarkistusta, jotka kuvastavat 7. toukokuuta 2002 käydyissä epävirallisissa kolmikantaneuvotteluissa parlamentin ja neuvoston saavuttamaa yhteisymmärrystä, jota komissio on kannattanut. Parlamentti ehdotti 15. toukokuuta 2002 yhteensä 34:ää tarkistusta neuvoston yhteiseen kantaan. 3. Ehdotuksen tarkoitus Ehdotuksessa vahvistetaan kaikki yhteisön tutkimustoimet vuosiksi 2002-2006 (EY:n perustamissopimuksen 166 artikla). Kuudes puiteohjelma rakentuu seuraavien kolmen kokonaisuuden varaan: eurooppalaisen tutkimustyön integrointi, eurooppalaisen tutkimusalueen jäsentäminen ja eurooppalaisen tutkimusalueen perustan lujittaminen. Eurooppalaisen tutkimusalueen toteuttamisen helpottamiseksi ehdotus sisältää kolme tärkeää uudistusta: otetaan ensisijaisesti käyttöön uudet toteutusvälineet, kohdennetaan tutkimustoimia voimakkaammin sellaisille aloille, joilla Euroopan unionin toiminta voi tuottaa enemmän lisäarvoa ja koordinoidaan kansallisia tutkimuspolitiikkoja erityisesti verkottamisen avulla. 4. Komission lausunto Euroopan parlamentin tarkistuksista 4.1 Yleistä Komissio voi hyväksyä kokonaan kaikki 34 tarkistusta, jotka parlamentti on tehnyt neuvoston yhteiseen kantaan. Komissio panee merkille kolmen toimielimen toisiaan lähentyneet näkökannat kuudennen puiteohjelman yleisen lähestymistavan, rakenteen sekä tieteellisen ja teknologisen sisällön suhteen. Parlamentti on vahvistanut toisessa käsittelyssään puiteohjelman strategiset suuntaviivat eli uusien toteutusvälineiden käytön ja tutkimustoimien kohdentamisen ensisijaisille aihealueille. Lisäksi komissio toteaa, että neuvoston tapaan parlamenttikin toivoo varojen osoittamista kuudenteen puiteohjelmaan asetettujen tavoitteiden mukaisessa suhteessa ja että parlamentti tukee komission ehdottamaa 17,5 miljardin euron suuruista rahoituksen kokonaismäärää. 4.2 Analyysi parlamentin toisesta käsittelystä Parlamentin ehdottamat tarkistukset koskevat terveyteen liittyviä kysymyksiä, pk-yrityksiä ja toteutusvälineitä, määrärahajakaumaa sekä tieteellisen ja teknologisen sisällön täsmentämistä. - Terveyteen liittyvät kysymykset (tarkistukset 7, 8, 9, 10, 11, 12, 17 ja 28): Parlamentti toivoo, että terveyteen liittyviä tutkimusnäkökohtia vahvistettaisiin ja ne määriteltäisiin täsmällisemmin erityisesti tutkimustoimien eurooppalaisen ulottuvuuden osalta. Lisäksi parlamentti toivoo, että puiteohjelma kattaisi erilaisia sairauksia ja myös muunlaisen kuin genomiikkaa koskevan tutkimuksen. Erityisesti parlamentti toivoo syöpätutkimuksen aseman parantamista ja näkyvyyden lisäämistä. Komissio katsoo, että ehdotetut tarkistukset parantavat ehdotuksen tekstiä ja niiden ansiosta kyseiset näkökohdat on mahdollista nostaa paremmin esille. - Toteutusvälineet ja pk-yritysten osallistuminen (tarkistukset 2, 5, 6, 31 ja 32): Parlamentin ehdottamien tarkistusten taustalla on tarve varmistaa, että komission ehdottamien uusien toteutusvälineiden käyttö ei johda pienten tutkimuslaitosten ja pk-yritysten syrjäytymiseen ja että siirtyminen meneillään olevasta puiteohjelmasta uuteen tapahtuu sujuvasti. Lisäksi parlamentti ehdottaa erityistoimia, joita toteuttamalla edistetään ja helpotetaan pk-yritysten ja ehdokasmaiden tutkimuslaitosten osallistumista eri aihealueilla toteutettaviin tutkimustoimiin. Komissio katsoo, että ehdotetut tarkistukset ovat oikeansuuntaisia ja hyvä kompromissi, joka vastaa tutkimusalan toimijoiden odotuksia. - Määrärahajakauma (tarkistus 30): Parlamentti halusi tehdä joitakin merkittäviä muutoksia määrärahajakaumaan ja lisätä terveysalan tutkimukseen, erityisiin kansainvälisiin yhteistyötoimiin sekä tieteen ja yhteiskunnan suhteita koskevaan tutkimukseen osoitettavien varojen määrää. Komission mielestä ehdotetut tarkistukset ovat hyvä kompromissi, joka heijastaa oikealla tavalla parlamentin asialle antamaa arvoa. - Muut tekstiä selkeyttävät tai vahvistavat tarkistukset (tarkistukset 1, 3, 4, 13, 14, 15, 16, 18, 19, 20, 21, 22, 23, 24, 25, 26, 27, 29, 33 ja 34). Nämä puiteohjelman tieteelliseen ja teknologiseen sisältöön tai joihinkin yksittäisiin kysymyksiin liittyvät tarkistukset ovat hyödyllisiä täydennyksiä ja täsmennyksiä. Komissio haluaa korostaa, että jotkin näistä tarkistuksista oli jo otettu osittain tai periaatteessa huomioon parlamentin ensimmäisen käsittelyn jälkeen annetussa komission muutetussa ehdotuksessa. 5. Päätelmät EY:n perustamissopimuksen 250 artiklan 2 kohdan nojalla komissio muuttaa ehdotustaan edellä esitetyllä tavalla.